Naken hele tiden i ny HBO-serie
Onsdag kveld var det rød løper og festpremiere på Colosseum kino for den nye TV-serien som er den aller første store norske serien på HBO – og som også skal vises internasjonalt. Serien er skapt av Eilif Skodvin og Anne Bjørnstad, som i sin tid også sto bak «Lilyhammer». les også– Diskré? Vi får se på det da, jeg er spent. Jeg har familie og barn, jeg er 41 år. Jeg kan ikke være forfengelig lenger, sier Thune. Skuespilleren som er tilknyttet Det Norske Teatret og som vi blant annet har sett i serien «Okkupert» er samboer med skuespillerkollega Pia Tjelta og sammen har de tvillinger (4). les også– Og Pia, hva synes hun om dette? – Vi får se da. Men hun er jo varslet da, så hun vet om det for å si det sånn, sier Oddgeir Thune. Det er Nicolai Cleve Broch og Krista Kosonen som spiller hovedrollene i serien på seks episoder à 45 minutter som er regissert av nordmannen Jens Lien. I andre store roller finner vi Stig Henrik Hoff, Agnes Kittelsen, Ágústa Eva Erlendsdóttir og Eili Harboe. Kort fortalt er handlingen i den nye HBO-serien som kan kalles «drama/sci-fi-serie med komiske innslag» som følger: les ogsåEt ukjent fenomen begynner å inntreffe verden over. Kraftige lysglimt viser seg i havet, og mennesker fra fortiden ankommer vår tid. De er fra tre ulike tidsperioder: steinalderen, vikingtiden og sent 1800-tall. Ingen forstår hvordan dette er mulig, og menneskene fra fortiden kalles fremvandrere, eller beforeigners på engelsk. I dette universet spiller Oddgeir Thune Navn Ukjent, en steinaldermann som driver en kjede treningssentre. Han bor i villa i Holmenkollen, har skummel fremtoning og går stort sett rundt naken. Han jakter ville dyr med stein og spiser dem rå. – Jeg er både spent og har store forventninger til denne serien. Men jeg har ikke sett noe av den foreløpig. Så jeg står jo her og snakker om noe jeg egentlig ikke vet noe om, sier Oddgeir Thune. les ogsåPå den mer normale siden i denne serien står hovedrolleinnehaver Nicolai Cleve Broch som spiller politimannen Lars Haaland. Han er skilt og bor i en blokk i Bjørvika som er fylt av fremvandrere. – Det å få lov til å tviholde på en slags normalitet i det skrudde universet som er laget her, det var en gave, sier han til VG.
Oddgeir Thune (41) spiller en av de store rollene i den nye HBO-serien «Beforeigners» som har premiere neste uke. Med unntak av én eneste scene er han naken hele tiden. – Alt blir veldig tydelig, sier en lattermild skuespiller til VG.